গেমকিউব কনসোলের জন্য শিগেরু মিয়ামোতো বিভিন্ন গেম তৈরি করেছেন, যার মধ্যে রয়েছে কনসোলটির অবমুক্তিকালীন গেম "লুইজি'স ম্যানশন"। ২০০০ সালের নিনটেনডো স্পেস ওয়ার্ল্ড-এ গেমকিউবের উন্নত গ্রাফিক্স ক্ষমতার প্রযুক্তির ডেমো হিসেবে গেমটি প্রথম প্রদর্শিত হয়েছিল। প্রকৃতপক্ষে মিয়ামোতো প্রথমে একে কেবল একটি সংক্ষিপ্ত ডেমো হিসেবেই তৈরি করেছিলেন; নিনটেনডো পরে একে পূর্ণ গেমে রূপান্ডরের সিদ্ধান্ত নেয়। পরে ২০০১ এর ইথ্রি সম্মেলনে গেমকিউব কনসোলের পাশাপাশি "লুইজি'স ম্যানশন" গেমটি প্রদর্শিত হয়েছিল। এসময় মিয়ামোতো "মারিও" সিরিজ থেকে উদ্ভুত আরও কয়েকটি গেম তৈরি করেছেন। এছাড়া "মেট্রয়েড" গেম সিরিজের মূল স্রষ্টা গানপেই ইয়োকোই মারা যাবার পর মিয়ামোতো সিরিজটির ত্রিমাত্রিক গেম "মেট্রয়েড প্রাইম" তৈরি করেন। এছাড়া এসময় নিজের বাগান করার অভিজ্ঞতার ভিত্তিতে তিনি "পিকমিন" এবং "পিকমিন ২" গেমদুটি তৈরি করেন। গেমকিউব এবং গেম বয় অ্যাডভান্স উভয় কনসোলে "স্টার ফক্স", "ডংকি কং", "এফ-জিরো", এবং "দ্য লেজেন্ড অফ জেল্ডা" সিরিজের বেশ কিছু গেমে মিয়ামোতো কাজ করেছেন। এছাড়াও হিদেও কোজিমার সহায়তায় মিয়ামোতো "" এর ডেভলপমেন্ট নির্দেশনা দিয়েছেন। নিনটেন্ডো ডিএস এর অনেক গেমে মিয়ামোতো সহায়তা করেছেন, যাদের মধ্যে রয়েছে "সুপার মারিও ৬৪ ডিএস", এবং মিয়ামাতোর পোষা কুকুরপালনের অভিজ্ঞতা থেকে উৎপন্ন একটি নতুন গেম সিরিজ, "নিনটেনডগস"।

মিয়ামোতো উয়ি কনসোলের উদ্ভাবনে গুরুত্বপূর্ণ ভূমিকা রেখেছিলেন। যন্ত্রটি মোশন-নিয়ন্ত্রিত গেমিংয়ে নতুন দিগন্তের সদচনা করেছিল। উপরন্তু কনসোলটির প্রথম গেম "উয়ি স্পোর্টস" তৈরিতেও মিয়ামোতো কাজ করেছেন। তিনি পরে উয়ি সিরিজের অন্যান্য গেমও তৈরি করেন, এবং পারিবারিক বন্ধন দৃঢ় করার উদ্দেশ্য নিয়ে "উয়ি ফিট" গেমটি উদ্বাবন করেন।

ইথ্রি ২০০৪ এ মিয়ামোতো উয়ি এবং গেমকিউবের জন্য "" গেমটি উন্মোচন করেন। এটি ছিল "জেল্ডা" সিরিজের প্রথম মোশন-নিয়ন্ত্রিত গেম। পরবর্তীতে তিনি আরও উন্নত মোশন-নিয়ন্ত্রণ সুবিধাযুক্ত "" গেমের ডেভলপমেন্টেরও সহায়তা করেছেন। মিয়ামোতো এরপরে নিনটেনডো ডিএস এর জন্য দুটি "জেল্ডা" গেম তৈরি করেছেন, "" এবং ""। এগুলো ছিল সিরিজটির টাচস্ক্রিন ব্যবস্থা যুক্ত প্রথম দুটি গেম।

২০০৭ থেকে ২০১০ পর্যন্ত মিয়ামোতো "মারিও" সিরিজের তিনটি গেম তৈরি করেছেন: "সুপার মারিও গ্যালাক্সি", "নিউ সুপার মারিও ব্রাদার্স উয়ি", এবং "সুপার মারিও গ্যালাক্সি ২"।

প্রারম্ভিক জীবন
বাণিজ্যিক গ্রহণযোগ্যতা
১৯৭৭–১৯৮৪: আর্কেডে শুরু এবং "ডংকি কং"
২০০০–২০১১: গেমকিউব, উয়ি, এবং ডিএস